
· Presidenten ønsker oss velkommen. Vi arrangerte bordene slik at det blir lettere med drøs rundt bordene. 
Vi har startet ordningen med å begynne en «3-minutters» Denne gang var det Leif som har gjort seg noen tanker om at ungdommen ikke er så høflige mot eldre som var vanlig før. 
· Oppdatert info om viktige møter: 3. November er det Kullingtreff i Veveriet. Minst tre fra Rotary må møte, der vi får anledning til å treffe potensielle nye medlemmer fra 1961-1962 generasjonen. Neste ordinære møte er 9. November der Alexander Tendeland forteller om bruken av norrøne runer under krigen. Den 17. November er det Frivilligbørs i Veveriet der vi skal se og bli sett blant de andre lag og foreningene og kanskje danne flere kontakter. Fra før har vi avtaler med Gjesdal Historie og Ættesogelag samt Ålgård Menighet. Programmet for 23. November er ikke helt ferdig, men det blir stormøte om beredskap. I forkant av dette møtet som blir holdt i Veveriet, vil Medlemskomitéen invitere nye mulige medlemmer til en Rotary introduksjon. Det er viktig at vi tar godt imot de som kommer.
· Litt informasjon om Distriktskonferansene. Alle klubber må være representert og må betale for minst én deltager på distriktskonferansene. Konferansen i Bergen var storslått. Hilsen fra Verdenspresidenten og mange flotte innslag kan dere laste ned eller lese om fra denne lenken: VERDEN I BERGEN.
Distriktskonferansen i 2027 arrangeres av Lund Rotaryklubb og vil holdes i Egersund. Alle som kan, oppfordres til å være med. 
· Tor-Jan og Ivar fullførte sist helg et 2-dagers Rotary Leadership Institute kurs på Sola. Veldig lærerikt om alt man kan gjøre å få til og få hjelp til i Rotary systemet. Dette kurset er både for nybegynnere og de som har vært rotarianer en stund. Kurset vil holdes flere ganger og innbydelser kommer etter hvert.
· President Tor-Jan holdt kveldens foredrag om historien til Færøyenes Historie og Sjel. Historien startet på øyen Skellig Michael i sydspissen av Irland hvor de irske eremittmunkene holdt til. De måtte flykte da vikingene kom for å plyndre og flyktet i små skinnbåter og var innom mange plasser – særlig på vestsiden av Irland og Skottland. Etter hvert navigerte de ved hjelp av sjøfugl og værfenomener og fant veien til Færøyene hvor det allerede var en bestand av sau. Da Vikingene kom til Færøyene, var det ikke for å plyndre, men de slo seg til her. Med hjelp av Olav den hellige ble både Norge og Færøyene kristnet. I året 1035 ble Færøyene underlagt Norge. I 1814 ble Færøyene en del av unionen med Norge-Danmark. I 1948 fikk de indre selvstyre. Presidenten vil holde nytt foredrag om sin reise til Færøyene nylig og om vår vennskapsklubb der.
· Så var det vinutlodding med spesiell portvin fra 1983 (gave fra presidentens samling). Flaskene ble godt fordelt. 
· Etter foredraget hadde vi gruppediskusjoner med tema ungdomskriminalitet før og nå. Det ble gode diskusjoner rundt alle bordene
· Ivar orienterte så om prosjektet Matutdeling i Gjesdal. Forrige uke hadde vi besøk av hele kommuneledelsen med ordfører. De var godt imponert over tiltaket og berømmet både menigheten, Frivilligsentralen v/Smiå og Ålgård Rotary for innsatsen. Men vi trenger flere sjåfører for å kunne sette opp en ekstra rute og umiddelbart fikk vi to nye faste sjåfører (Olav Eide og Terje Kårstad) og en reserve (Eivind Briseid). Veldig bra! 
· Kvelden ble avsluttet av vår huspoet Harald Strand som hadde gjort seg følgende
tilbakeblikk på eit innholdsrikt liv, etter modell av irsk Limerick:

Me blei fødde året etter slutten på krigen,
som resultat av våre foreldres higen
etter frihet, ømhet, trygghet og lykke!
Men: uten prevensjon var elskov et vågestykke;
at gledes-kullet skulle bli så stort ante ingen!
  
Me voks opp i et Norge med endringar i hopetal;
med skipsbygging og bergverk i sterke forfall!
Det fantes ‘kje oppdrett og olje var best kjent 
i hermetikkindustrien som sardin-element!
Landet trong sårt ny kunnskap og utviklings-kall!

Alle av oss har gjort personleg karriere;
fordi me var med å utvikla landet til det betre!
Nåken blei fanga av og gjorde innsats i politikken, 
mens dei fleste hang i den berømte ‘strikken’,
med tilmålt tid til familie og til å være gode foreldre!

Vår generasjon var med, me var arbeidsomme
og sto på til etter at dagane normalt var omme!
Oppdrett blei utvikla til verdsledande industri,
mens andre bygde plattformer utan sprekker i
og vår nye kunnskap let oljerikdomen komme!
 
Me har hatt gode liv og betalt skatten med glede,
men av og til lar me oss erta opp og uttrykkjer ‘vrede’
over politikarar som ser på oss som ‘problemavfall’,
sjøl om ‘eldrebølga’ kunne sjåas i åpne manntall!
I at me skulle få så lange liv, der har dei latt seg ‘forlede’!

Me lar oss ‘kje knekkas eller kuas av trivialiteter,
her og nå dreie det seg kun om dagens realiteter!
Me har hatt 80 gode og innhaldsrike år,
og minnes den farne tida som om det var i går;
For eksempel skulelæraren bak sitt kateter!

Nå har me traska på livets landevei i vel 80 år’
for det meste i godvær og under greie kår!
Men det kan eg sei deg du:
‘’Nå er det for seint å snu!
Me tar ein dag om gongen, og takkar for tida me får!’’ 

